Izlazak (TOB e.p. T.D.)/Nove ploče zakona
Nove ploče zakona

34 1 GOSPOD reče Mojsiju:»Izreži mi dvije kamene ploče, kao one prve; ja ću napisati na tim pločama iste riječi kao na prvim pločama koje si ti razbio.
 
2 Budi spreman sutra u jutro; popet ćeš se sutra na planinu Sinaj i stajat ćeš preda mnom, ondje, na vrhu planine.
 
3 Nitko se neće uspeti s tobom; i čak, nikog da ne vidim na čitavoj planini; čak ni sitne niti krupne stoke, da ne prođu ispred ove planine. «
 
4 Mojsije isklesa dvije kamene ploče kao one prve, diže se rano u jutro i, kako mu je GOSPOD bio zapovjedio, uspe se na planinu Sinaj, uzevši dvije kamene ploče u ruku.
 
5 GOSPOD siđe u oblaku, sastade se ondje s njim, a Mojsije objavi ime »GOSPOD «.
 
6 GOSPOD prođe ispred njega i proglasi: » GOSPOD, GOSPOD, Bog milosrdni i blagonakloni, spor u srdžbi, pun vjernosti i odanosti,
 
7 koji ostaje vjeran tisućama pokoljenja, koji podnosi grješke, pobunu i grijeh, ali ništa ne puštajući da prođe, koji progoni grješke od očeva kod sinova i unuka na tri i četiri pokoljenja. «
 
8 Odmah, Mojsije kleknu na zemlju i pokloni se.
 
9 I reče: »Ako bih ja uistinu našao milosti u tvojim očima, o Gospode, da Gospod ide među nama; to je jedan puk koji ima krutu šiju kao ovaj, ali ti ćeš nam oprostiti našu grješku i naš grijeh, i načinit ćeš od nas svoju baštinu. «

Izlazak (TOB e.p. T.D.)